EkBass/fiwiki-20250220-pages-articles huggingface dataset:
Sorbetti

Sorbetti on jäinen jälkiruoka, joka koostuu useimmiten hedelmä- tai marjamehusta tai hedelmäsoseesta. Yleensä sorbetti ei sisällä maitotuotteita, toisin kuin jäätelö. Sorbettia nautitaan usein siirapin tai hunajan kera. Myös alkoholi on yleinen sorbetissa, kuten viini tai likööri. Sorbetin rakennetta voidaan muuttaa lisäämällä siihen kananmunan valkuaista tai glukoosisiirappia. Sorbetti sopii erityisesti kesäisiin juhliin. ==Etymologia== Sana sorbetti tulee englannin ja ranskan kielisestä sanasta sorbet. Ranskan kieleen sana johdettiin italian kielisestä sanasta sorbetto, joka puolestaan tuli ottomaanien tai persialaisten sanasta sharbat, joka alun perin viittasi eräänlaiseen juomaan. Oxford English Dictionary == Historia == Sorbetin alkuperä on kiistanalainen, eri kulttuureilla on ollut vuosituhansien saatossa hyvin samankaltaisia reseptejä, minkä vuoksi tarkkaa alkuperää on hankala määrittää. On viitteitä siihen, että resepti olisi mahdollisesti saanut alkunsa muinaisesta Persiasta jo 550-530 eaa. Aleksanteri Suuren kerrotaan nauttineen hedelmäsalaatista, hunajasta ja viinistä valmistettua sorbettimaista jälkiruokaa jo 356-323 eaa. Ensimmäinen länsimainen ranskankielinen resepti maustetuista jäistä on vuodelta 1674. Nimellä sorbetti reseptit julkaistiin Antonio Latinin teoksessa Lo Scalco alla Moderna vuonna 1694. == Katso myös == *Jäätelö *Jäädyke *Gelato == Lähteet == Luokka:Jälkiruoat
Isabelle Pedersen

Isabelle Pedersen (s. 27. tammikuuta 1992 Bergen) on norjalainen pika- aitajuoksija. Alle 18-vuotiaiden MM-kisoissa 2009 Pedersen voitti kultaa ajalla 13,23 (76,2 cm:n aidat). Samalla hän otti Norjan kaikkien aikojen ensimmäisen maailmanmestaruuden alle 18-vuotiaiden MM-kilpailuissa. Hänen aikansa oli alle 18-vuotiaiden kaikkien aikojen tilastoissa kolmanneksi nopein. Alle 20-vuotiaiden EM-kilpailuissa 2009 hän sijoittui toiseksi ajalla 13,49. Alle 20-vuotiaiden MM-kisoissa 2010 Pedersen voitti kultaa ajalla 13,30. Samalla hän rikkoi Christina Vukicevicin hallussa pitämän Norjan nuorten ennätyksen. Pariisin EM-hallikisoissa 2011 Pedersen debytoi aikuisten arvokisoissa karsiutuen 60 metrin aitojen alkuerissä. Tallinnan alle 20-vuotiaiden EM-kilpailuissa 2011 hän sijoittui toiseksi ajalla 13,37. Pedersen karsiutui 100 metrin aitajuoksun alkuerissä Helsingin EM-kilpailuissa 2012. Seuraavana vuonna hän karsiutui Göteborgin EM-hallikisoissa 60 metrin aitajuoksun välierissä. Hän voitti 100 metrin aitajuoksun alle 23-vuotiaiden Euroopan-mestaruuden Tampereella ajalla 13,12. Moskovan MM-kilpailuissa 2013 ja Zürichin EM-kilpailuissa 2014 hän karsiutui alkuerissä. Pedersen sijoittui Prahan EM-hallikilpailuissa viidenneksi 60 metrin aitajuoksussa ajalla 7,96. Pekingin MM-kisoissa 2015 hän eteni 100 metrin aitajuoksun välieriin. Hän karsiutui loppukilpailusta ennätysajallaan 12,86. Vuonna 2016 hän karsiutui välierissä sekä Amsterdamin EM-kilpailuissa että Rio de Janeiron olympialaisissa. Hän sijoittui 60 metrin aitajuoksussa viidenneksi Belgradin EM-hallikilpailuissa 2017. Hän karsiutui 100 metrin aitajuoksun välierissä Lontoon MM-kilpailuissa 2017. Hän sijoittui kuudenneksi Birminghamin sisäratojen MM-kilpailuissa 2018 ajalla 7,94. Berliinin EM-kilpailuissa 2018 hän karsiutui välierissä. Pedersen juoksi 100 metrin aitajuoksuennätyksensä 12,72 s Lontoossa 22. heinäkuuta 2018. 60 metrin aidat hän on juossut hallissa aikaan 7,86 Birminghamin MM-hallikisojen välieräjuoksussa 3. maaliskuuta 2018. == Lähteet == Luokka:Norjalaiset pika-aitajuoksijat Luokka:Vuonna 1992 syntyneet Luokka:Elävät henkilöt
Belinda (kuu)

Belinda on Uranuksen sisempi kuu. Belinda löydettiin Voyager 2:n ottamista kuvista 13. tammikuuta 1986 ja sille annettiin väliaikainen nimi S/1986 U 5. Se nimettiin Alexander Popen The Rape of the Lockin sankarin mukaan. Belinda tunnetaan myös nimellä Uranus XIV. Belinda kuuluu Portian joukkoon, jonka muita kuita ovat Bianca, Cressida, Desdemona, Portia, Juliet, Cupid, Rosalind ja Perdita. Näillä kuilla on hyvin samankaltaiset kiertoradat ja ominaisuudet. Muuta kuin sen kiertorata, 45 kilometrin säde ja albedo 0,08, ei varsinaisesti tiedetä siitä. Voyager 2:n kuvissa Belinda näkyy pitkulamaisena objektina, joka on kohdistunut Uranukseen päin. Kuu on erittäin pitkulamainen, ja sen lyhyt akseli on 0,5 ± 0,1 pitkään akseliin verrattuna. Belindan pinta on harmaa. == Lähteet == Luokka:Uranuksen kuut
Felix Kracht

Felix Kracht (13. toukokuuta 1912 Krefeld – 3. lokakuuta 2002 Bremen) oli saksalainen lentokonesuunnittelija. Hän valmistui Aachenin teknillisestä yliopistosta 1930-luvulla ja alkoi toimia Flugwissenschaftliche Vereinigung Aachen (FVA) -yhdistyksessä, joka rakensi FVA-10 “Rheinland"-purjelentokoneen. Kracht lensi Alppien yli tällä koneella vuonna 1937. Hän siirtyi sitten Deutsche Forschungsanstalt für Segelflugiin, jossa hän kehitti DFS 228 -liitokoneen ja kokeellisen DFS 346 -rakettilentokoneen. Hän kehitti ilmatankkauksen tekniikan. Kolmannen valtakunnan tappion jälkeen hän siirtyi Ranskaan Nord Aviationiin, josta palasi vuonna 1968 johtamaan Deutsche Airbus GmbH:ta. Hän oli Nordilla koordinoinnut ranskalais-saksalaisen Transall C-160 sotilaskuljetuskoneen kehittelyn. Felix Kracht johti Airbus A300:n valmistusta. Hän siirtyi eläkkeelle vuonna 1981. ==Aiheesta muualla== *EADS - Krachtin kuolema Luokka:Saksalaiset lentokonesuunnittelijat Luokka:Vuonna 1912 syntyneet Luokka:Vuonna 2002 kuolleet
Kaulusmaatähti

Kaulusmaatähti (Geastrum triplex) on syötäväksi kelpaamaton harvinainen maatähtilaji, joka kasvaa lehtimetsissä, puistoissa ja puutarhoissa. == Lähteet == == Aiheesta muualla == *Mushroomexpert.com: Geastrum triplex Luokka:Maatähdet
Aleksejs Širokovs

Aleksejs Širokovs (s. 20. helmikuuta 1980 Riika, Latvia) on latvialainen jääkiekkoilija. Širokovs pystyy pelaamaan sekä keskus- että laitahyökkääjänä Širokovs on edustanut Latvian jääkiekkomaajoukkuetta muun muassa Vancouverin olympialaisissa (2010).http://www.eliteprospects.com/player.php?player=17899 ==Lähteet== Luokka:Latvialaiset jääkiekkoilijat Luokka:Vuonna 1980 syntyneet Luokka:Elävät henkilöt
Mikojan I-270

thumb|I-270:n pienoismalli. Mikojan I-270 (Ж) oli Mikojanin suunnittelutoimiston toisen maailmansodan päätyttyä kehittämä rakettilentokone. Se oli eräs Neuvostoliiton ilmavoimien tilaamista suurnopeuslentämisen tutkimuksista. Mikojan sai suunnittelutietoja Kolmannen Valtakunnan raunioilta: Neuvostoliiton vapauttamalla alueelta Saksasta löytyi Junkersin tehtaalta ehjä Messerschmitt Me 263 eli Junkers Ju 248 ja sen suunnitteludokumetaatiota. I-270:n T-pyrstö oli kuitenkin ratkaisevasti erilainen ratkaisu kuin ME 263:n deltamainen siipi. Venäläiset saivat myös Junkers EF 126 Lilli rakettihävittäjän esisuunnitelman. Neuvostoliitto oli rakentanut rakettilentokoneita 1930-luvun alusta alkaen, joten koneen moottoriksi tuli Leonid Dushkinin suunnittelema RD-2M-rakettimoottori, jota oli vuonna 1941 käytetty BI-1-rakettilentokoneessa. Koneita rakennettiin kaksi – molemmat tuhoutuivat maahansyöksyssä. Joulukuussa 1946 koneella tehtiin liitokoe pudottaen se Tupolev Tu-2-koneen hinauksesta. Toisella prototyypillä moottori käyden tehty koelento tehtiin vuonna 1947. Kone vaurioitui eikä sitä korjattu. Ensimmäinen prototyyppi vaurioitui laskussa vuonna 1947. Tässä vaikeessa suihkumoottoritekniikka oli syrjäyttänyt kaikissa ilmailumaissa ajatukset sotilaallisista rakettilentokoneista. ==Tekniset tiedot (I-270) == * miehistö : ohjaaja * pituus 8,9 m * kärkiväli 7,8 m * korkeus 3,1 m * siipipinta-ala 12 m² * tyhjäpaino 1 546 kg * lentopaino 4 120 kg * voimalaite Dushkin-Glushko RD-2 M-3V, 14,2 kN, paloaika 543 sekuntia * suurin nopeus 936 km/h * lakikorkeus 17 000 m, nousu 15 kilometriin 183 sekunnissa * aseistus: kaksi 23 mm Nudelman NS-23 tykkiä ==Lähteet== * Belyakov, R. A. and J. Marmain. MiG: Fifty Years of Secret Aircraft Design. Shrewsbury, UK:Airlife Publishing, 1994. ISBN 1 85310 488 4. I-270 Luokka:Neuvostoliittolaiset hävittäjälentokoneet Luokka:1940-luvun hävittäjälentokoneet Luokka:Neuvostoliittolaiset experimental-ilma-alukset Luokka:1940-luvun experimental-ilma-alukset
Wanja Mues

Wanja Mues (s. 27. joulukuuta 1973 Hampuri) on saksalainen näyttelijä. Hänet tunnetaan parhaiten tv-sarjasta Stolberg, jossa hän näyttelee komisario Nico Scheiberia. Hän on näytellyt myös tv-sarjoissa SOKO Leipzig, Tatort, Kahden keikka – vaaralliset yhdessä, Der Furst und das Mädchen, Absolut das Leben, Ystävyyden ehdoilla ja Unsere Hackebecks. Hän on näytellyt myös elokuvissa Pianisti (2002) ja Medusan isku (2004). Hän näyttelee uudessa Kahden keikassa yksityisetsivä Leo Oswaldia. Wanja Mues on näyttelijä Joachim Dietmar Muesin poika. Hänellä on kaksi veljeä, Woody ja Jona Mues, jotka ovat myös näyttelijöitä. == Aiheesta muualla == * Luokka:Saksalaiset näyttelijät Luokka:Vuonna 1973 syntyneet Luokka:Elävät henkilöt
Ristijärven vaakuna

Ristijärven vaakuna on Ristijärven kunnan tunnus, joka on myös puhuva vaakuna. Vaakunan selitys on ”sinisessä kentässä aaltokuvioinen hopeatyviö ja sen yläpuolella hopeinen havuristi.” Vaakunan on suunnitellut Aarno Liuksiala, ja Ristijärven kunnanvaltuusto hyväksyi sen kokouksissaan 23. maaliskuuta ja 25. toukokuuta 1959. Sisäasiainministeriö vahvisti vaakunan käyttöön 23. marraskuuta samana vuonna. == Lähteet == * * Ristijärvi Vaakuna
Bacchiglione

Bacchiglione on joki Koillis-Italiassa, Veneton alueella. Sen pituus on 118 kilometriä ja sen valuma-alue on noin 1 400 km2. Joki saa alkunsa Vicenza maakunnassa ja virtaa itään Vicenzan ja Padovan läpi. Se yhtyy Brentajokeen ja laskee Adrianmereen Chioggian kohdalla. Luokka:Italian joet Luokka:Brentan vesistö
Soko J-20 Kraguj

Soko J-20 Kraguj oli jugoslavialainen kevyt rynnäkkökone, jonka ensilento tehtiin vuonna 1964. Koneen suunnitteli VTI-instituutti. SOKO valmisti 85 tällaista konetta. Kone on metallirakenteinen ja suorasiipinen. Laskuteline on sisäänvedettävä. ==Tekniset tiedot (J-20)== Taylor 1969 s. 506 * miehistö: ohjaaja * pituus 7,9 m * kärkiväli 10,6 m * korkeus 3 m * siipipinta-ala 17.0 m² * siipiprofiili NACA 4415 * tyhjäpaino 1 130 kg * MTOW 1624 kg * voimalaite Lycoming O-480-B1A6, 254 kW * suurin nopeus 295 km/h * sakkausnopeus 88 km/h * lentomatka 800 km * lakikorkeus 8 000 m * nousunopeus 8 m/s * aseita esim. 2 kpl 7,7 mm Colt Browning Mk.II, 2 kpl 100 kg pommeja, 24 rakettia 2 kasetissa ==Lähteet== * ===Viitteet=== ==Aiheesta muualla== * 1000aircraftphotos.com Luokka:Rynnäkkökoneet Luokka:Jugoslavian asevoimat
Hyrieus

Hyrieus () oli kreikkalaisessa mytologiassa Poseidonin ja plejadi Alkyonen poika ja boiotialaisen Hyrian kuningas. Hän meni naimisiin nymfi Klonian kanssa, ja heille syntyivät lapset Nykteus, LykosApollodoros: Bibliotheke ('Kirjasto') 3.10.1 (engl. käännös). ja OrionOvidius: Fasti v (engl. käännös).. Veljekset Agamedes ja Trofonios rakensivat hänen aarrekammionsa, mutta tekivät sinne salaisen sisäänkäynnin, jota käyttäen he ryöstivät kuninkaan aarteita.Pausanias: Periegesis tes Hellados ('Kreikan kuvaus') 9.37.4–7 (engl. käännös). == Lähteet == Luokka:Kreikkalainen mytologia
Bakon kansallispuisto

Bakon kansallispuisto on luonnonsuojelualue Borneon saarella, Malesian Sarawakin osavaltiossa. Se on Sarawakin vanhin kansallispuisto, perustettu vuonna 1957. Puistossa on monipuoliset maisemat: viidakkoa, vesiputouksia, hiekkarantoja ja erikoisia kallioita. Sen 27 neliökilometrin alalla voi nähdä lähes kaikki Malesian kasvillisuustyypit. Puistossa elää harvinaisia nenäapinoita. == Lähteet == == Aiheesta muualla == Luokka:Borneo Luokka:Malesian kansallispuistot
Rubano

Rubano on kunta Koillis-Italiassa Veneton alueella Padovan maakunnassa. Kunta sijaitsee noin seitsemän kilometriä Padovasta luoteeseen. Kunnassa asuu runsaat 16 000 ihmistä. Sen pinta-ala on 14,56 km2. Väestötiheys on 1 111 asukasta/km2 (2015). Rubanon kunnan keskus on samanniminen kylä. Kuntaan kuuluvat lisäksi seuraavat kylät: Bosco, Sarmeola, Villaguattera. Rubanon naapurikunnat ovat Mestrino, Padova, Saccolongo, Selvazzano Dentro, Villafranca Padovana. == Lähteet == Luokka:Padovan maakunnan kunnat
Hibakusha

Hibakusha () on japanin kielen sana, joka tarkoittaa ”atomipommin vaikuttamaa ihmistä”. Seizonsha () on verrattava termi selviytyneelle eli henkiinjääneelle. Atomipommin räjäytystä kuvailtiin Japanissa sanaparilla pikadon (. Se tarkoittaa jyrähdystä (kuten ukkonen) ja väläystä, leimahdusta. Myös sanaa pika (’välähdys’) käytettiin. Yhdysvaltalainen psykologi Robert Jay Lifton tutki 1962 laajemmin atomipommin aiheuttamia vaikutuksia uhreihinsa. Lifton oli tutkinut sekä kuntouttanut myös sodanaikaisten keskitysleirien uhreja. Hibakushat saivat kokea atomipommien kauhujen jälkeen syrjimistä yhteisössä: heidän oli muuta väestöä vaikeampaa työllistyä tai perustaa perhettä. Muun muassa näitä ilmiöitä Lifton totesi tutkimustyössään. 31\. maaliskuuta 2008 Japanissa ja Japanin ulkopuolella eli kaikkiaan 243 692 atomipommista eloonjäänyttä, ja heidän keskimääräinen ikänsä oli 75,14 vuotta. 40-vuotisen tutkimuksen perusteella Hiroshiman ja Nagasakin ydinpommit eivät aiheuttaneet geneettistä vahinkoa, joka tuottaisi jälkeläisissä mutaatioita. Tutkimus ydinpommista selviytyneiden saamista lapsista ei löytynyt lisääntyneesti kromosomivirheitä, syöpiä, veriproteiinimutaatioita eikä synnynnäisiä vaivoja.The Children of Atomic Bomb Survivors: A Genetic Study. 1992. No differences were found (in frequencies of birth defects, stillbirths, etc), thus allaying the immediate public concern that atomic radiation might spawn an epidemic of malformed children. World Health Organization report. page 23 & 24 internal. Atomipommeista huomattavalle säteilyannokselle altistuneiden naisten lasten poikkeamat ja synnynnäisvaivat eivät olleet yleisempiä kuin Japanin keskiarvo. Myöhemmin Hiroshiman pormestarina ollut Shinzō Hamai oli hänkin hibakushaSilvennoinen 1973, s. 15.. Hänen edeltäjänsä Senkichi Awaya menehtyi perheineen Hiroshiman pommituksessa.Thomas & Witts 1981, s. 78–79. == Lähteet == * Soili Hautamäki: Ydintrauma – Ihminen Hiroshiman jälkeen (Prometheus-sarja), Kustannus Oy Pohjoinen, Oulu, 1988 * Silvennoinen, Martti: Sydämenlyöntejä jälkeen Hirošiman. Julkaisija: Kirjapaja, Helsinki, 1973. ISBN 951-621-070-8. * (hiroshimalaisen lehden sivu) * Gordon Thomas ja Max Morgan Witts: Enola Gay – Pommikone Hiroshiman yllä. WSOY, 1981. Suom. Antti Nuuttila. ISBN 951-0-10695-X. === Viitteet === == Aiheesta muualla == * * Luokka:Japaninkieliset sanat ja sanonnat Luokka:Hiroshiman ja Nagasakin pommitukset
Villafranca Padovana

Villafranca Padovana on kunta Koillis-Italiassa Veneton alueella Padovan maakunnassa. Kunta sijaitsee noin 11 kilometriä Padovasta luoteeseen. Kunnassa asuu runsaat 10 000 ihmistä. Sen pinta-ala on 23,83 km2. Väestötiheys on 429 asukasta/km2 (2015). Villafrancan kunnan keskus on samanniminen kylä. Kuntaan kuuluvat lisäksi seuraavat kylät: Ronchi di Campanile, Taggì di Sopra, Taggì di Sotto. Villafrancan naapurikunnat ovat Campodoro, Limena, Mestrino, Padova, Piazzola sul Brenta, Rubano. == Lähteet == Luokka:Padovan maakunnan kunnat
Patrick Flatley

Patrick Flatley (s. 3. lokakuuta 1963 Toronto, Ontario, Kanada) on uransa lopettanut kanadalainen jääkiekkoilija. Flatley pelasi kausina 1983-1997 NHL:ssä edustaen New York Islandersia ja New York Rangersia. New York Islanders varasi Flatleyn vuoden 1982 NHL:n varaustilaisuudessa ensimmäisen kierroksen viimeisellä varauksella numerolla 21. Ensimmäisellä kaudellaan NHL:n pudotuspeleissä Flatley teki 9 maalia kolmella ensimmäisellä kierroksella pelaten samassa ketjussa Clark Gilliesin ja Brent Sutterin kanssa. Islanders hävisi kuitenkin Stanley Cupin finaalit Wayne Gretzkyn tähdittämälle Edmonton Oilersille eikä Flatley tämän jälkeen päässyt enää urallaan pelaamaan Stanley Cupin finaaleihin. Vaikka Flatley ei koskaan ollut erityisen kova pisteiden tekijä, hän keräsi mainetta liigassa vahvana roolipelaajana. Vuonna 1991 Flatley nimettiin Islandersin seurahistorian viidenneksi kapteeniksi. NHL-urallaan Flatley pelasi 780 runkosarjan ottelua tehopisteillä 170+340=510. ==Tilastot== --- Runkosarja --- ---- Pudotuspelit ---- Kausi Joukkue Sarja O M S TP RM O M S TP RM -------------------------------------------------------------------------------------- 1981-82 Wisconsinin yliopisto NCAA 33 17 20 37 65 1982-83 Wisconsinin yliopisto NCAA 43 25 44 69 76 1983-84 New York Islanders NHL 16 2 7 9 6 21 9 6 15 14 1983-84 Canadian National Team Intl 64 34 20 54 206 1984-85 New York Islanders NHL 78 20 31 51 106 4 1 0 1 6 1985-86 New York Islanders NHL 73 18 34 52 66 3 0 0 0 21 1986-87 New York Islanders NHL 63 16 35 51 81 11 3 2 5 6 1987-88 New York Islanders NHL 40 9 15 24 28 -- -- -- -- -- 1988-89 Springfield Indians AHL 2 1 1 2 2 -- -- -- -- -- 1988-89 New York Islanders NHL 41 10 15 25 31 -- -- -- -- -- 1989-90 New York Islanders NHL 62 17 32 49 101 5 3 0 3 2 1990-91 New York Islanders NHL 56 20 25 45 74 -- -- -- -- -- 1991-92 New York Islanders NHL 38 8 28 36 31 -- -- -- -- -- 1992-93 New York Islanders NHL 80 13 47 60 63 15 2 7 9 12 1993-94 New York Islanders NHL 64 12 30 42 40 -- -- -- -- -- 1994-95 New York Islanders NHL 45 7 20 27 12 -- -- -- -- -- 1995-96 New York Islanders NHL 56 8 9 17 21 -- -- -- -- -- 1996-97 New York Rangers NHL 68 10 12 22 26 11 0 0 0 14 -------------------------------------------------------------------------------------- NHL yhteensä 780 170 340 510 686 70 18 15 33 75 == Lähteet == * * Luokka:Kanadalaiset jääkiekkoilijat Luokka:New York Islandersin varaamat pelaajat Luokka:Vuonna 1963 syntyneet Luokka:Elävät henkilöt Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey
Saccolongo

Saccolongo on kunta Koillis-Italiassa Veneton alueella Padovan maakunnassa. Kunta sijaitsee noin 9 kilometriä Padovasta länteen. Kunnassa asuu noin 5 000 ihmistä. Sen pinta-ala on 13,72 km2. Väestötiheys on 360 asukasta/km2 (2015). Saccolongon kunnan keskus on samanniminen kylä. Kuntaan kuuluu lisäksi Creolan kylä. Saccolongon naapurikunnat ovat Cervarese Santa Croce, Mestrino, Rubano, Selvazzano Dentro, Teolo, Veggiano. == Lähteet == Luokka:Padovan maakunnan kunnat
Ben Turpin

Ben Turpin (17. syyskuuta 1869 New Orleans, Louisiana - 1\. heinäkuuta 1940 Santa Monica, Kalifornia) oli yhdysvaltalainen näyttelijä, joka näytteli erityisesti slapstick-komedioissa. Turpinin tavaramerkkinä olivat kierot silmät, jotka hän oli vakuuttanut suoristumista vastaan 20 000 dollarista. Turpinin elokuvaura alkoi 1907, jolloin chicagolainen Essanay Studios palkkasi hänet yhdistetyksi koomikoksi ja talonmieheksi. Vuonna 1915 Charles Chaplin liittyi Essanayn näyttelijäkuntaan. Yhteiset elokuvaesiintymiset Chaplinin kanssa nostivat Turpinin suosiota, ja vuonna 1917 hän sai oman elokuvasarjansa Vogue-studioilta. Sitä seurasi pitkä yhteistyö tuottaja Mack Sennettin kanssa. Lyhytelokuvien ohella Turpin näytteli myös pitkissä elokuvissa, kuten Rudolph Valentinoa parodioivassa Kierosilmä sheikissä vuonna 1923. Turpin ansaitsi parhaimmillaan yli 3 000 dollaria viikossa, jotka hän sijoitti onnistuneesti. Turpin vetäytyi elokuvista vuonna 1924 puolisonsa heikentyneen terveyden takia. Tämän kuoltua 1925 Turpin palasi elokuviin, mutta suurimman suosion aika oli jo ohi. Turpinin viimeiseksi elokuvaksi jäi vuonna 1940 valmistunut Lattapäät lainehilla, jonka pääosia näyttelivät Oliver Hardy ja Stan Laurel. Turpin on saanut tähden Hollywood Walk of Famelle. == Lähteet == == Aiheesta muualla == Luokka:Yhdysvaltalaiset mykkäelokuvien näyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1869 syntyneet Luokka:Vuonna 1940 kuolleet
Estadio Padre Ernesto Martearena

Estadio Padre Ernesto Martearena on jalkapallostadion, joka sijaitsee Saltassa Argentiinassa. Stadion rakennettiin vuoden 2001 alle 20-vuotiaiden MM- kilpailuja varten ja se avattiin tammikuussa 2001. Stadionin yleisökapasiteetti on 20 408\. Se toimii tällä hetkellä jalkapalloseura Juventud Antonianan kotistadionina. Stadion valittiin yhdeksi kahdeksasta pelipaikasta vuoden 2011 Copa Américaan. == Aiheesta muualla == Luokka:Argentiinan jalkapallostadionit
Mestrino

Mestrino on kunta Koillis-Italiassa Veneton alueella Padovan maakunnassa. Kunta sijaitsee noin yhdeksän kilometriä Padovasta luoteeseen. Kunnassa asuu runsaat 11 000 ihmistä. Sen pinta-ala on 19,30 km2. Väestötiheys on 592 asukasta/km2 (2015). Mestrinon kunnan keskus on samanniminen kylä. Kuntaan kuuluvat lisäksi seuraavat kylät: Arlesega, Lissaro. Mestrinon naapurikunnat ovat Campodoro, Grisignano di Zocco (VI), Rubano, Saccolongo, Veggiano, Villafranca Padovana. == Lähteet == Luokka:Padovan maakunnan kunnat
Campodoro

Campodoro on kunta Koillis-Italiassa Veneton alueella Padovan maakunnassa. Kunta sijaitsee noin 12 kilometriä Padovasta luoteeseen. Kunnassa asuu vajaat 3 000\. Sen pinta-ala on 11,16 km2. Väestötiheys on 241 asukasta/km2 (2015). Campodoron kunnan keskus on samanniminen kylä. Kuntaan kuuluvat lisäksi seuraavat kylät: Bevadoro, Torrerossa. Campodoron naapurikunnat ovat Camisano Vicentino (VI), Grisignano di Zocco (VI), Mestrino, Piazzola sul Brenta, Villafranca Padovana. == Lähteet == Luokka:Padovan maakunnan kunnat
Limena

Limena on kunta Koillis-Italiassa Veneton alueella Padovan maakunnassa. Kunta sijaitsee noin 6 kilometriä Padovasta pohjoiseen. Kunnassa asuu noin 8 000 ihmistä. Sen pinta-ala on 15,04 km2. Väestötiheys on 529 asukasta/km2 (2015). Limenan naapurikunnat ovat Curtarolo, Padova, Piazzola sul Brenta, Vigodarzere, Villafranca Padovana. == Lähteet == Luokka:Padovan maakunnan kunnat
Piazzola sul Brenta

Piazzola sul Brenta on kunta Koillis-Italiassa Veneton alueella Padovan maakunnassa. Kunta sijaitsee noin 15 km Padovasta luoteeseen. Kunnassa on asukkaita runsaat 11 000\. Sen pinta-ala on 41,38 km2. Väestötiheys on 272 asukasta/km2 (2015). Piazzolan kunnan keskus on samanniminen kylä. Kuntaan kuuluvat lisäksi seuraavat kylät: Carturo, Isola Mantegna, Presina, Tremignon, Vaccarino. Piazzolan naapurikunnat ovat Camisano Vicentino (VI), Campo San Martino, Campodoro, Curtarolo, Gazzo, Grantorto, Limena, San Giorgio in Bosco, Villafranca Padovana. == Kuuluisia piazzolalaisia == *Andrea Mantegna == Lähteet == ==Aiheesta muualla== *Kunnan kotisivut www.comune.piazzola-sul- brenta.pd.it Luokka:Padovan maakunnan kunnat
Ammoniummetavanadaatti

Ammoniummetavanadaatti (NH4VO3) on ammonium- ja metavanadaatti-ionien muodostama epäorgaaninen ioniyhdiste. Ainetta käytetään katalyyttinä, analyyttisenä ja valokuvausreagenssina sekä värjäyksessä. == Ominaisuudet == Huoneenlämpötilassa ammoniummetavanadaatti on valkoista kiinteää ainetta, joka liukenee melko huonosti veteen. Paremmin se liukenee ammoniakkiin ja etanoliamiiniin ja dietanoliamiiniin. Kuumennettaessa se alkaa hajota 70 °C:n lämpötilassa ja lopullisesti se sulaa ja hajoaa 200 °C:n lämpötilassa.Günter Bauer, Volker Günther, Hans Hess, Adreas Otto, Oskar Roidl, Heinz Roller & Siegfried Sattelberger: Vanadium and Vanadium Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 11.11.2010 == Valmistus == Koska ammoniummetavanadaatti liukenee suhteellisen heikosti veteen, voidaan sitä valmistaa saostamalla. Tämä tapahtuu alkalimetallin metavanadaattisuolan, esimerkiksi natriummetavanadaatin, ja ammoniumkloridin tai ammoniumsulfaatin välisellä reaktiolla. :NaVO3 (aq) + NH4Cl (aq) → NH4VO3 (s) + NaCl (aq) == Käyttö == Ammoniummetavanadaattia käytetään katalyyttinä, divanadiinipentoksidin valmistuksessa, valokuvien kehittämisessä reagenssina, villan värjäyksessä peittausaineena, valmistettaessa musteita ja keltaisia zirkonium- ja vanadiinioksidipohjaisia väriaineita, vanadiinin metallurgiassa ja kemiallisessa analyysissä. == Lähteet == Luokka:Vanadiiniyhdisteet Luokka:Ammoniumyhdisteet
Abano Terme

Abano Terme on kylpyläkaupunki ja kunta Koillis-Italiassa Veneton alueella Padovan maakunnassa. Kunta sijaitsee noin 10 km Padovasta lounaiseen. Kunnassa asuu noin 20 000 ihmistä, ja sen pinta-ala on 21,57 km2. Abano Termen kunnan keskus on samanniminen kylä. Kuntaan kuuluvat lisäksi seuraavat kylät: Feriole, Giarre, Monteortone, Monterosso. Abano Termen naapurikunnat ovat Albignasego, Due Carrare, Maserà di Padova, Montegrotto Terme, Padova, Selvazzano Dentro, Teolo, Torreglia. == Lähteet == Luokka:Padovan maakunnan kunnat
River-luokka (fregatti)

River-luokka oli Britannian kuninkaallisen laivaston 151 fregatin muodostama alusluokka, jonka alukset laskettiin vesille 1941–1944. Alukset oli suunniteltu saattueiden sukellusveneidentorjunta-aluksiksi Pohjois-Atlantille. Pääosa luokan aluksista palveli Britannian kuninkaallisessa laivastossa ja Kanadan laivastossa, mutta näiden lisäksi aluksia palveli Australian laivastossa, Vapaan Ranskan laivastossa, Alankomaiden laivastossa ja sodan päätyttyä Etelä-Afrikan laivastossa. Kymmenen Kanadassa valmistettua alusta siirrettiin Yhdysvaltain laivastolle täydentämään saattajien puutetta ennen kuin Yhdysvaltain oma telakkateollisuus pystyi paikkaamaan tarpeen. Aluksista kuitenkin ainoastaan kaksi otettiin palvelukseen ja loput kahdeksan liitettiin Kuninkaalliseen laivastoon sekä Kanadan laivastoon. Australiassa rakennettiin kaksitoista alusta, joista neljän piirustuksia muutettiin. Viimeisenä valmistunut HMAS Diamantina on Queensland Maritime Museumissa museoaluksena. Toisen maailmansodan päätyttyä alukset päätyivät ympärimaailmaa sotilas- ja siviilikäyttöön. Kanadan laivaston HMCS Stormontin osti Aristoteles Onassis, joka muutti sen loistojahdiksi nimellä Christina O. == Suunnittelu == Alukset suunnitteli William Reed, jonka lähtökohtana oli pitkätoimintasäde sekä Black Swan -luokan sluuppien saavuttama sukellusveneidentorjuntakyky. Alusten tuli samalla olla halpoja ja nopeita valmistaa normaaleilla kaupallisilla telakoilla. Aluksissa käytettiin hyväksi Flower-luokan korveteista saatuja valmistuskokemuksia. Luokan piirustuksia käytettiin suunniteltaessa Yhdysvaltain laivaston Tacoma-luokan aluksia, joista osa sittemmin palveli Kuninkaallisessa laivastossa Colony-luokan fregatteina. Alusten runkorakenne oli käytössä myös Kuninkaallisen laivaston Loch-luokan fregateissa ja edelleen Bay-luokan fregateissa. == Alukset == Britteinsaarilla valmistettujen River- luokan fregattien kölit laskettiin 1941–1943 ja ne valmistuivat 1942–1944. Valmistuneissa aluksissa viidessä oli turbiinimoottorit ja muissa kaksi Flower-luokassa käytettyä konetta. Aluksista 24 ensimmäisen polttoainevaranto oli ainoastaan 440 tonnia, mutta miinanraivauskaluston poistamisen sekä sisärakenteiden uudelleensuunnittelun jälkeen polttoainatäyttö saatiin kasvatettua 646 tonniin.Conway's 1922–1946 s. 59 HMS Helmsdalen Hedgehog- sukellusveneentorjuntaheitin korvattiin Squid-heittimellä ja samalla vähennettiin syvyyspommien määrää 54:ään. Alusten keveää 20 millimetrin ilmatorjuntaa vahvennettiin osalla aluksista jopa 12:een. ==Lähteet== * * * === Viitteet === *
Teolo

Teolo on kunta Koillis-Italiassa Veneton alueella Padovan maakunnassa. Kunta sijaitsee noin 15 kilometriä Padovasta lounaiseen. Kunnassa asuu runsaat 9 000 ihmistä. Sen pinta-ala on 31,11 km2. Väestötiheys on 291 asukasta/km2 (2015). Kuntaan kuuluu 12 kylää: Bresseo, Castelnuovo, Feriole, Monteortone, Monterosso, Praglia, San Benedetto, San Biagio, Teolo, Tramonte, Treponti, Villa. Teolon kunnan keskus on samanniminen kylä, mutta kunnan virastotalo sijaitsee Trepontin kylässä. Teolon naapurikunnat ovat Abano Terme, Cervarese Santa Croce, Galzignano Terme, Rovolon, Saccolongo, Selvazzano Dentro, Torreglia, Vo'. == Lähteet == Luokka:Padovan maakunnan kunnat
Valtionperintö

Valtionperintö (aiemmin kruununperintö) tarkoittaa valtion oikeutta ottaa perintö itselleen, kun vainajalla ei ole perillisiä eikä hän ole testamentillakaan määrännyt omaisuudestaan.Marjos Rapola (toimittanut): Lakiasiain käsikirja, WSOY 1952, hakusana kruununperintö. Valtion oikeuksia perintöihin valvova Valtiokonttori voi kuitenkin luovuttaa omaisuuden osittain tai kokonaan vainajan läheiselle henkilölle, vainajan viimeiselle asuinkunnalle ja perittävän kiinteistön myös kiinteistön sijaintikunnalle.Perintökaari, 5 luku. Jos jäämistön perunkirjoitusarvo on yli 750 000 euroa, päätöksen omaisuuden luovuttamisesta tekee valtioneuvosto.Valtioneuvoston asetus valtion perintönä saaman omaisuuden luovuttamisesta. Valtionperinnöstä säädetään perintökaaren (40/1965) 5 luvussa ja Ahvenanmaan maakunnan osalta Ahvenanmaan itsehallintolain (1144/1991) 63 pykälässä. Ahvenanmaalla vakinaisesti asuneen henkilön perintö menee maakunnalle, pois lukien maakunnan ulkopuolinen omaisuus, joka menee valtiolle, ellei sitä tarvita kuolinpesän velkojen kattamiseen.Ahvenanmaan itsehallintolaki. Kun ilman perillisiä oleva henkilö kuolee ja hänellä on testamentti, on testamentti annettava tiedoksi Valtiokonttorille. Jos testamenttia ei ole, tehdään kuolemasta kirjallinen ilmoitus Valtiokonttoriin ja se valitsee kuolinpesälle pesänhoitajan.Valtiokonttorin perintöasioiden pääsivu. Valtiokonttorin tekemään omaisuuden luovuttamista koskevaan päätökseen haetaan muutosta hallinto-oikeudelta ja sen antamaan ratkaisuun korkeimmalta hallinto-oikeudelta, jos se myöntää valitusluvan. Valtiolla on myös oikeus moittia perittävän tekemää testamenttia nostamalla kanne kuuden kuukauden kuluessa testamentista tiedon saatuaan.Perintökaari 5 luku ja 14 luku 5 §. Vuonna 2009 Valtiokonttorille ilmoitettiin 570 henkilöstä, jotka olivat kuolleet ilman perillisiä. Heistä 343 henkilöltä löytyi testamentti. Kuolinpesistä 40 oli sellaisia, ettei niistä jäänyt omaisuutta jaettavaksi. Valtiolle tuli omaisuutta 154 pesästä yhteensä 19,8 miljoonaa euroa, josta kunnille luovutettiin 10,1 ja yksityisille 3,3 miljoonaa euroa. Valtiolla pysytettiin omaisuutta (rahaa, asuntoja, kiinteistöjä) yhteensä 6,4 miljoonan euron verran. 2000-luvulla on valtioneuvoston päätettäväksi vietyjä asioita ollut vuosittain 1–9 kappaletta.Valtiokonttorin perintöasioiden tunnusluvut. ==Lähteet== ==Aiheesta muualla== * Valtiokonttorin perintöasioiden pääsivu. Luokka:Perintöoikeus
Juristioikeus

Juristioikeus on historiallinen nimitys, joka tarkoittaa lainoppineiden oikeutta eli juristien tieteelliseen toimintaan tai tuomioistuinten oikeuskäytäntöön perustuvia oikeusnormeja. Tällaisilla oikeusnormeilla on sitovaa oikeudellista merkitystä vain silloin, kun pitkäaikainen käyttö on vakiinnuttanut ne tavanomaiseksi oikeudeksi.Iso tietosanakirja, Otava 1931–1939, hakusana juristioikeus. Juristioikeus syntyi roomalaisen oikeuden piirissä noin 150 eaa. – 250 jaa., jolloin sen loivat käytännön oikeuskysymyksiin hyvin perehtyneet lainoppineet ().Uusi tietosanakirja, Tietosanakirja oy 1960–1966, hakusana juristioikeus. ==Lähteet== Luokka:Oikeushistoria Luokka:100-luku eaa.
Dotaatio

Dotaatio (, palkita myötäjäisillä) tarkoittaa useaa eri asiaa * dotaatio on julkiselle laitokselle tai säätiölle annettu lahjoitus * dotaatio on valtion myöntämä palkinto ansioituneelle henkilölle; se voi olla esimerkiksi kiinteistö tai rahasumma * dotaatio tarkoitti roomalaisessa oikeudessa myötäjäisten antamista naiselle; sen lähikäsite on dotaalijärjestelmä * dotaatio tarkoittaa kanonisessa oikeudessa omaisuuden lahjoittamista kirkkojen ja säätiöiden ylläpitoon.
Cervarese Santa Croce

Cervarese Santa Croce on kunta Koillis-Italiassa Veneton alueella Padovan maakunnassa. Kunta sijaitsee noin 14 kilometriä Padovasta länteen. Kunnassa asuu vajaat 6 000 ihmistä. Sen pinta-ala on 17,52 km2. Väestötiheys on 328 asukasta/km2 (2015). Kuntaan kuuluu kolme kylää: Cervarese, Fossona, Montemerlo. Kunnan virastotalo sijaitsee Fossonan kylässä. Cervaresen naapurikunnat ovat Montegalda (VI), Montegaldella (VI), Rovolon, Saccolongo, Teolo, Veggiano. == Lähteet == Luokka:Padovan maakunnan kunnat
Veggiano

Veggiano on kunta Koillis-Italiassa Veneton alueella Padovan maakunnassa. Kunta sijaitsee noin 12 kilometriä Padovasta luoteeseen. Kunnassa asuu vajaat 5 000 ihmistä. Sen pinta-ala on 16,24 km2. Väestötiheys on 289 asukasta/km2 (2015). Veggianon kuntaan keskus on samanniminen kylä. Kuntaan kuuluvat lisäksi seuraavat kylät: Santa Maria, Trambacche. Veggianon naapurikunnat ovat Cervarese Santa Croce, Grisignano di Zocco (VI), Mestrino, Montegalda (VI), Saccolongo. == Lähteet == Luokka:Padovan maakunnan kunnat
Pohjanmaan liitto

Pohjanmaan liitto on yksi Suomen kahdeksastatoista (1.1.2011 alkaen) maakunnan liitosta. Liitto on kuntayhtymä, jonka jäsenenä on Pohjanmaan maakuntaan kuuluvat 1.1.2021 alkaen 14 kuntaa: Kaskinen, Korsnäs, Kristiinankaupunki, Kruunupyy, Laihia, Luoto, Maalahti, Mustasaari, Närpiö, Pedersöre, Pietarsaari, Uusikaarlepyy, Vaasa ja Vöyri. Maakuntajohtajana on toiminut toukokuusta 2022 alkaen Mats Brandt. Virasto sijaitsee Vaasassa. == Tehtävät == Liiton päätehtävät ovat alueiden kehittäminen ja maakuntakaavoitus. Liitto hohtaa ja koordinoi Pohjanmaalla tehtävää kehittämistyötä, jolla luodaan edellytykset maakunnan tasapainoiselle kehittymiselle ja taloudelliselle kasvulle. Aluekehittämistoimia rahoitetaan sekä kansallisella että EU:n rahoituksella. Suunnitteluviranomaisena liitto huolehtii maakuntakaavan laatimisesta ja kaavan pitämisestä ajan tasalla. Lisäksi liitto valvoo jäsenkuntiensa etuja eri asioissa ja hoitaa suomenkielisen väestön kulttuuriasioita. Liitto osallistuu myös monenlaisten kansainvälisten asioiden ja yhteyksien hoitoon Pohjoismaissa, Itämeren alueella, EU:ssa ja Euroopassa. == Hallinto == === Maakuntajohtajat === * 1994–2017: Olav Jern * 2017–2022: Kaj Suomela * 2022– Mats Brandt == Lähteet == == Aiheesta muualla == * Pohjanmaan liitto Luokka:Maakuntien liitot Luokka:Pohjanmaan maakunnan hallinto
Galzignano Terme

Galzignano Terme on kylpyläkaupunki ja kunta Koillis-Italiassa Veneton alueella Padovan maakunnassa. Kunta sijaitsee noin 15 kilometriä Padovasta lounaaseen. Kunnassa asuu runsaat 4 000 ihmistä. Sen pinta-ala on 18,15 km2. Väestötiheys on 242 asukasta/km2 (2019). Galzignanon kunnan keskus on samanniminen kylä. Kuntaan kuuluu lisäksi Valsanzibion kylä. Galzignano Termen naapurikunnat ovat Arquà Petrarca, Baone, Battaglia Terme, Cinto Euganeo, Monselice, Montegrotto Terme, Teolo, Torreglia, Vo'. == Lähteet == Luokka:Padovan maakunnan kunnat
Rovolon

Rovolon on kunta Koillis-Italiassa Veneton alueella Padovan maakunnassa. Kunta sijaitsee noin 15 kilometriä Padovasta lounaaseen. Kunnassa asuu noin 5 000 ihmistä. Sen pinta-ala on 27,56 km2. Väestötiheys on 180 asukasta/km2 (2015). Rovolonin kuntaan kuuluu neljä kylää: Bastia, jossa sijaitsee kunnan virastotalo, Carbonara, Lovolo ja Rovolon. Rovolonin naapurikunnat ovat Albettone (VI), Barbarano Vicentino (VI), Cervarese Santa Croce, Montegaldella (VI), Mossano (VI), Nanto (VI), Teolo ja Vo’. == Lähteet == Luokka:Padovan maakunnan kunnat
Siege

Siege oli Massachusettsista tuleva hardcore punk/thrashcore/grindcore -yhtye joka perustettiin 1982. Siege oli aktiivinen 1980-luvun Bostonin hardcore tapahtumassa. Yhtye hajosi 1985, mutta palasi 1991 ja hajosivat lopullisesti 1992. ==Alkuperäinen kokoonpano== * Kevin Mahoney – laulu, saksofoni * Kurt Habelt – kitara * Hank McNamee – basso * Rob Williams – rummut ==Reunion kokoonpano== * Seth Putnam – laulu * Kurt Habelt – kitara * Hank McNamee – basso * Rob Williams – rummut ==Diskografia== ===Demot=== * Drop Dead (1984) (kasetti) ===Albumit=== * Drop Dead (1994) (CD, Relapse Records) (Demo '84 + Cleanse The Bacteria Comp Tracks) * Drop Dead (2004) (12", Deep Six Records) (Demo '84 + Cleanse The Bacteria Comp Tracks) * Drop Dead (2006) (12", Deep Six Records) (Demo '84 + Cleanse The Bacteria Comp Tracks + "Two Faced" and "Trained to Kill") * Drop Dead (2006) (CD, Deranged Records) (Demo '84 + Cleanse The Bacteria Comp Tracks) ===Kokoelma julkaisuissa=== * Cleanse the Bacteria (1985) (12", Pusmort Records) (3 Tracks - Sad But True/Cold War/Walls) * 13 Bands That Think You're Gay (2004) (12", Menace To Sobriety Records) (1 Track - Cameras) Luokka:Yhdysvaltalaiset hardcore punk -yhtyeet
Torreglia

Torreglia on kunta Koillis-Italiassa Veneton alueella Padovan maakunnassa. Kunta sijaitsee noin 14 kilometriä Padovasta lounaaseen. Kunnassa asuu runsaat 6 000 ihmistä. Sen pinta-ala on 18,75 km2. Väestötiheys on 329 asukasta/km2 (2015). Torreglian kunnan keskus on samanniminen kylä. Se muodostuu kahdesta eri kylästä, kukkulalla sijaitsevasta Yli-Torregliasta ja Ala-Torregliasta, joka sijaitsee tasangolla. Kuntaan kuuluu lisäksi Luviglianon kylä. Torreglian naapurikunnat ovat Abano Terme, Galzignano Terme, Montegrotto Terme, Teolo. == Lähteet == Luokka:Padovan maakunnan kunnat
Helsingin kaupungin ympäristöpalkinto

Helsingin kaupungin ympäristöpalkinto on Helsingin kaupungin jakama tunnustus arvokkaasta työstä ympäristön hyväksi. Vuodesta 2008 lähtien jaetun palkinnon on saanut kahdeksan eri toimijaa. Palkinnolla Helsingin kaupunki kiinnittää huomiota ympäristöasioihin ja ongelmia lievittäviin esimerkkeihin. Kilpailulla on vuosittain vaihtuva teema. Perustelut käydään läpi Helsingin kaupungin ympäristölautakunnassa. Kaupungin ympäristökeskus tekee ympäristölautakunnalle tiivistelmän palkitsemisesityksistä. == Palkinnon saajat == Vuoden 2008 voittaja oli Työ ja Toiminta ry. Yhdistys työskenteli kierrätyksen ja sosiaalisen toiminnan parissa. Yhdistys kykeni yhdistämään toiminnassaan ympäristö- ja sosiaalisektorien hyvät vaikutukset. Työ & Toiminta ry oli erikoistunut sähkö- ja elektroniikkaromun kierrätykseen ja yhdistys edisti jätelain hengen mukaisesti laitteiden uudelleenkäyttöä. Työ & Toiminta ry:n toiminta paransi etenkin tietokoneiden elinkaareen liittyvää materiaalitehokkuutta selvästi. Vuonna 2009 aiheena oli ilmastonmuutos, sen hidastaminen ja mahdollisuudet varautua ilmastonmuutokseen. Kilpailun voitti City Car Club, joka on vaihtoehto autojen yksityisomistukselle. Helsingin kaupungin ympäristökeskuksen palkintoperusteissa mainittiin, että yhteiskäyttökerhon seurauksena yksityisautojen määrä Helsingissä on vähentynyt. Palkitun esimerkin mukainen yhteiskäyttö vähentää luonnon kuormitusta ja tehostaa autojen hyödyntämistä. Vuonna 2010 teemana oli Itämeri, jonka kärsii vakavasta rehevöitymisestä. Voittaja oli IHA-Lines Oy Helsinki Cruises. Yhtiö oli tehnyt vapaaehtoisia investointeja ympäristöhaittojen minimoimiseksi ja rakentanut uuden ympäristöystävällisen laivan. Uudesta laivasta ei pääse Itämereen lainkaan jätevesiä ja laivassa on oma lisäjärjestelmä harmaille vesille, jotka pumpataan maihin puhdistettavaksi. Kansainvälinen merenkulkujärjestö IMO on tehnyt esityksen täyskiellon saamiseen jätevesien Itämereen laskemiselle. Laki on tulossa voimaan 2018. Vuonna 2011 teemana oli ruoka ja ympäristöystävällisyys. Palkinnon sai Dodo ry työstään kaupunkiviljelyn edistämisen parissa. Vuonna 2013 palkinto myönnettiin Luonnontieteellisen keskusmuseon Kasvimuseon intendentti Arto Kurtolle Helsingin kasvien kartoittamisen eteen tehdystä työstä. Vuonna 2015 palkinnon sai tekniikan tohtori Juhani Pirinen, joka on työskennellyt valtakunnallisten hometalkoiden päällikkönä. Vuonna 2017 palkinto jaettiin kahdelle taholle, ruoka-annoksia välittävälle ResQ Club Oy:lle sekä tekstiilikierrätysyritys Recci:lle. Palkinnon teema oli kiertotalous. ResQ Club pyrkii vähentämään ruokahävikkiä ja Recci kehittää tekstiilien kierrätysmenetelmiä. == Lähteet == * * ===Viitteet=== ==Aiheesta muualla== *Helsingin kaupungin ympäristöpalkinto Luokka:Suomalaiset palkinnot Luokka:Helsinki Luokka:Ympäristöpalkinnot
Tapani Mattila (kaupunginjohtaja)

Antti Tapani Mattila (s. 22. huhtikuuta 1966 Saloinen) oli Nokian kaupunginjohtaja syyskuusta 2010 helmikuuhun 2013 asti. Ennen siirtymistään Nokian kaupunginjohtajaksi hän työskenteli Jämsän kaupunginjohtajana vuosina 2007–2010 ja Hankasalmen kunnanjohtajana vuosina 2003–2007. Mattila varttui Raahen Mattilanperällä ja kirjoitti ylioppilaaksi Saloisten lukiosta 1985. Hän opiskeli Oulun yliopistossa ja on koulutukseltaan diplomi-insinööri. == Lähteet == Luokka:Nokian kaupunginjohtajat Luokka:Jämsän kunnan-, kauppalan- ja kaupunginjohtajat Luokka:Hankasalmen kunnanjohtajat Luokka:Suomalaiset insinöörit Luokka:Vuonna 1966 syntyneet Luokka:Elävät henkilöt
Vo’

Vo' on kunta Koillis-Italiassa Veneton alueella Padovan maakunnassa. Kunta sijaitsee noin 20 kilometriä Padovasta lounaaseen. Kunnassa asuu runsaat 3 000\. Sen pinta-ala on 20,42 km2. Väestötiheys on 165 asukasta/km2 (2015). Vo'n kunnan keskus on samanniminen kylä. Kuntaan kuuluvat lisäksi seuraavat kylät: Boccon, Cortelà, Vo' Vecchio, Zovon. Vo'n naapurikunnat ovat Agugliaro (VI), Albettone (VI), Cinto Euganeo, Galzignano Terme, Lozzo Atestino, Rovolon, Teolo. == Lähteet == Luokka:Padovan maakunnan kunnat
Alexandra Salmela

Alexandra Salmela (o.s. Balážová, s. 7. marraskuuta 1980 Bratislava, Tšekkoslovakia) on slovakialaissyntyinen kirjailija. Hän asuu Suomessa ja kirjoittaa suomeksi ja slovakiksi. Salmela on valmistunut teatteridramaturgiksi Bratislavan teatterikorkeakoulusta sekä suomen kielen ja kirjallisuuden maisteriksi Kaarlen yliopistosta Prahasta. Salmelan ensimmäinen suomeksi kirjoittama romaani 27 eli kuolema tekee taiteilijan ilmestyi vuonna 2010. Se voitti Helsingin Sanomien kirjallisuuspalkinnon ja Kaiharin kulttuuripalkinnon. Teos oli myös Finlandia-palkintoehdokas. Salmelan ehdokkuus herätti keskustelua, sillä hän ei ole Suomen kansalainen, kuten palkinnon säännöt edellyttivät. Myöhemmin Suomen Kirjasäätiö poisti kansalaisuusvaatimuksen säännöistä. Vuonna 2013 Salmelalta ilmestyi satukirja Kirahviäiti ja muita hölmöjä aikuisia. Kirja julkaistiin samanaikaisesti myös Slovakiassa. Se oli Arvid Lydecken -palkintoehdokkaana. Salmelan toinen romaani, Antisankari, ilmestyi syyskuussa 2015. ==Teokset== * * * *Mielikutitusystävä. Kuvitus: Linda Bondestam. Teos, 2019. ISBN 978-951-851-832-0. * * == Lähteet == == Aiheesta muualla == * Alexandra Salmela lukee teostaan 27 eli kuolema tekee taiteilijan Prosak-proosaklubilla, Kirjastokaista-video 18.1.2011. * Heikkilä-Halttunen, Päivi: HS- kirjallisuuspalkinnon voittaja teki anarkistisen satukirjan HS.fi. 1.9.2013. * Ekroos, Anna-Leena: The princess who quit Books from Finland. 27.2.2014. * Alexandra Salmela Prosak-proosaklubilla 15.3.2016, Kirjastokaista-video Luokka:Suomalaiset kirjailijat Luokka:Slovakialaiset kirjailijat Luokka:Vuonna 1980 syntyneet Luokka:Elävät henkilöt Luokka:Helsingin Sanomien kirjallisuuspalkinnon saajat
Cinto Euganeo

Cinto Euganeo on kunta Koillis-Italiassa Veneton alueella Padovan maakunnassa. Kunta sijaitsee noin 20 kilometriä Padovasta lounaaseen. Kunnassa asuu noin 2 000\. Sen pinta-ala on 19,70 km2. Väestötiheys on 103 asukasta/km2 (2015). Kuntaan kuuluvat seuraavat kylät: Cinto Euganeo, Faedo, Fontanafredda, jossa sijaitsee kunnan virastotalo, Valnogaredo. Cinto Euganeon naapurikunnat ovat Baone, Galzignano Terme, Lozzo Atestino, Vo'. == Lähteet == Luokka:Padovan maakunnan kunnat
Lozzo Atestino

Lozzo Atestino on kunta Koillis-Italiassa Veneton alueella Padovan maakunnassa. Kunta sijaitsee noin 25 kilometriä Padovasta lounaaseen. Kunnassa asuu runsaat 3 000 ihmistä. Sen pinta-ala on 23,97 km2. Väestötiheys on 132 asukasta/km2 (2015). Lozzo Atestinon kunnan keskus on samanniminen kylä. Kuntaan kuuluvat lisäksi seuraavat kylät: Chiavicone, Lanzetta, Valbona. Lozzo Atestinon naapurikunnat ovat Agugliaro (VI), Baone, Cinto Euganeo, Este, Noventa Vicentina (VI), Ospedaletto Euganeo, Vo'. == Lähteet == Luokka:Padovan maakunnan kunnat
Audi S3

Audi S3 on Audin valmistama alemman keskiluokan automalli, joka on urheilullisempi versio Audi A3 -mallisarjasta. Se sijoittuu mallistossa RS3:n alapuolelle. == Audi S3 Typ 8L (1999–2003) == Ensimmäisen sukupolven A3:een perustuva Audi S3 esiteltiin vuoden 1999 alussa. Se oli saatavana ainoastaan kolmiovisena hatchbackina. Moottorina oli turboahdettu 1,8-litrainen bensiinimoottori teholtaan 210 hevosvoimaa. Voimansiirtona oli kuusivaihteinen manuaalivaihteisto ja vetotapana neliveto. Vuoden 2001 pienen uudistuksen yhteydessä moottorin teho nousi 225 hevosvoimaan. == Audi S3 Typ 8P (2006–2012) == Toisen sukupolven A3:een perustuva Audi S3 esiteltiin vuonna 2006 kolmiovisena hatchbackina. Kasvojenkohotuksen yhteydessä keväällä 2008 tuli saataville myös viisiovinen S3 Sportback. Moottorina oli turboahdettu suorasuihkutteinen 2,0 FSI teholtaan 265 hevosvoimaa. Voimansiirtona oli kuusivaihteinen manuaalivaihteisto tai kuusiportainen S tronic -kaksoiskytkinvaihteisto ja vetotapana neliveto. == Audi S3 Typ 8V (2012–2020) == Kolmannen sukupolven A3:een perustuva Audi S3 esiteltiin Pariisin autonäyttelyssä syyskuussa 2012. Se on saatavana kaikkina neljänä korimallina: kolmi- ja viisiovisina hatchbackeina, neliovisena sedanina ja kaksiovisena cabrioletina. Moottorina on turboahdettu suorasuihkutteinen 2,0 FSI teholtaan 300 hevosvoimaa. Voimansiirtona on kuusivaihteinen manuaalivaihteisto tai kuusi- tai seitsemänportainen S tronic -kaksoiskytkinvaihteisto. Vetotapana on vaihteistosta riippumatta aina neliveto. Vuonna 2016 malli sai muun muassa uudelleenmuotoillut ajovalot, etusäleikön ja etupuskurin. == Audi S3 Typ 8Y (2020–) == Neljännen sukupolven A3:een perustuva S3 esiteltiin elokuussa 2020. Se on saatavana viisiovisena hatchbackina ja neliovisena sedanina. Moottorina on turboahdettu 2,0-litrainen TFSI-bensiinimoottori teholtaan 310 hevosvoimaa. Voimansiirtona on seitsemänportainen S tronic -kaksoiskytkinvaihteisto ja vetotapana neliveto. == Lähteet == == Aiheesta muualla == S3 Luokka:C-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Pitkis-Sport

Pitkis-Sport on liikuntaleiri ja joukko liikuntaan liittyviä tapahtuma, jonka järjestää Lounais-Suomen Liikunta ja Urheilu ry. Tapahtumien tarkoituksena on tutustuttaa lapsia ja perheitä eri liikuntalajien saloihin ja siten viihtymään liikunnan parissa. ==Tapahtuman laajuus== Pitkis-tapahtumissa liikkuu vuosittain noin 15 000 lasta, nuorta ja aikuista. Pitkis-Sportille osallistuu kävijöitä jo kolmessa eri sukupolvessa. Sukupolvelta toiselle siirtyvä liikunnallinen perintö on osoituksena Pitkis-tapahtumien tarpeesta ja hyvistä järjestelyistä. ==Pitkis-Sportin historiaa== SVUL:n Satakunnan piirin leiritoiminta alkoi jo 1950-luvulla Kokemäellä, kun raviradalla järjestettiin nuorten yleisurheiluleirejä. Varsinainen leiritoiminta Pitkäjärvellä alkoi 1963, kun järjestettiin ensimmäinen nuorisojohtajakurssi leirin muodossa. Alkuvuosina nimenä oli Pitkäjärven leiri ja vuonna 1976 otettiin käyttöön Pitkis-Sport liikuntaleiri. 1988 on ollut ainoa vuosi, jolloin Pitkäjärvellä ei leiriä pidetty, silloin järjestettiin Satakunnan kisat Porissa ja Pitkis- Sport oli osa sitä tapahtumaa. Suuren urheilujärjestöjen rakennemuutoksen aikana v. 1993 vanhat SVUL:n (Suomen Valtakunnan urheiluliitto) piirit lakkautettiin ja piirejä yhdistettiin. Samalla SVUL Satakunta ja SVUL Varsinais-Suomi yhdistettiin ja perustettiin Lounais-Suomen Liikunta ja Urheilu ry, joka jatkoi samoja tehtäviä, nyt vain uuden nimen alla. Pitkis- Sportin ympärille on muodostunut jo suuri Pitkis-liikuntaperhe, jota kehitetään jatkuvasti. ==Muut Pitkis-liikuntaperheen tapahtumat== * Mini- Pitkis on lähinnä hiihto- ja syyslomilla järjestettävä tapahtuma, joka tutustuttaa vuosittain satoja 7-12-vuotiaita eri liikuntalajien saloihin. * Pitkis-Sporttikerho on 4-7-vuotiaille kesäisin järjestettävä liikuntatapahtuma. * Pitkis-Sporttikiertue on Satakunnan kouluja kiertävä karavaani, jossa oppilaita ja opettajia tutustutetaan liikunnan iloihin ja riemuihin. * Pitkis-Seikkailupäivät on tapahtuma jota pidetään tilauksesta kouluille, yhdistyksille ja yrityksille ympäri vuoden ja se sisältää eri lajeihin tutustumista aina melonnasta kalliokiipeilyyn. * Pitkis-Lajikoulu on alkukesän aikana järjestetty viikon mittainen tapahtuma jossa pääsee kokeilemaan noin kymmentä eri lajia joista mm. Salibandy-, Cheerleading- ja seikkailu-lajikoulut ovat olleet suosittuja. ==Aiheesta muualla== *Pitkis- Sport *LiikU *Satakunnan Kansa *Sydän-Satakunta *Turun Sanomat Luokka:Suomen liikunta
Montegrotto Terme

Montegrotto Terme on kunta Koillis-Italiassa Veneton alueella Padovan maakunnassa. Kunta sijaitsee noin 11 kilometriä Padovasta lounaaseen. Kunnassa asuu runsaat 11 000 ihmistä. Sen pinta-ala on 15,25 km2. Väestötiheys on 743 asukasta/km2 (2015). Montegrotto Termen kunnan keskus on samanniminen kylä. Kuntaan kuuluvat lisäksi seuraavat kylät: Mezzavia, Turri. Montegrotto Termen naapurikunnat ovat Abano Terme, Battaglia Terme, Due Carrare, Galzignano Terme, Torreglia. == Lähteet == Luokka:Padovan maakunnan kunnat